टीम के प्रभारी डा.एबी सिंह ने बताया कि करीब दस दिन बीत जाने के बाद भी दो चिकित्सकाें द्वारा कोई कागजात नहीं उपलब्ध करा पाने की वजह से उन पर बिना डिग्री के प्रैक्टिस करने का आरोप सही पाया गया। जबकि तीसरे चिकित्सक एचए अंसारी ने बीएएमएस की डिग्री दिखाई लेकिन उनके क्लीनिक का रजिस्ट्रेश नहीं है। यही नहीं जिस विधा में डिग्री हासिल की है उसके विपरीत एलोपैथिक विधा में वह प्रैक्टिस करते पाए गए। इसलिए उनके खिलाफ भी मुकदमा दर्ज कराया गया है। इसी तरह नगर के कटरा कोतवाली क्षेत्र के पुतलीघर स्थित चांदसी क्लीनिक के चिकित्सक डा. विश्वास के खिलाफ भी मुकदमा दर्ज कराया गया है। छापेमारी दस्ते में डा. अमरेश बहादुर सिंह प्रभारी, अश्वनी कुमार द्विवेदी, अजय कुमार श्रीवास्तव भी शामिल रहे।